Sakke propvol voordele vir Solidariteit-lede - Solidariteit WêreldSolidariteit Wêreld
Tuis › Nuuskantoor › Sakke propvol voordele vir Solidariteit-lede
Solidariteit-lidmaatskap is lankal nie meer net werksbeskerming nie. Om lid van Solidariteit te wees, is om deel te wees van 'n gemeenskap van werknemers wat saam bou aan Suid-Afrika se ekonomie om 'n beter toekoms vir die volgende geslag te skep.
Met dié voordele dien en beskerm Solidariteit sy lede:
Gratis regshulp met arbeidsake
Lede kry deskundige advies ten opsigte van arbeidsake soos dissiplinêre ondersoeke, beserings aan diens en werkprobleme. Gratis regsverteenwoordiging word verskaf vir werkverwante arbeidsake wat na die Kommissie vir Versoening, Bemiddeling en Arbitrasie of die arbeidshof verwys word.
Bystand met ondersoeke
Hulp in verband met ondersoeke deur die Mediese Buro vir Bedryfsiektes en voordele van die Vergoedingskommissaris en Rand Mutual word verleen, asook hulp in verband met werkverwante ongeskiktheidseise. Alle eise moet binne ses maande ingedien word.
Bekwame en ervare Solidariteit-personeel beding kollektief vir beter diensvoorwaardes en salarisse vir lede.
Permanente mediese ongeskiktheid*
Lede met 12 maande ononderbroke lidmaatskap en wat spesialisverslae en bewyse van hul werkgewers voorlê dat hulle permanent ongeskik vir enige werk is, ontvang 'n eenmalige bedrag van R1 800. Eise moet binne ses maande ingedien word.
'n Voordeel van R1 500 word vir elke bevalling aan vroulike lede met 12 maande ononderbroke lidmaatskap van Solidariteit betaal. Aansoeke moet binne ses maande ná die bevalling ingedien word.
Lede van Solidariteit, asook hul afhanklike kinders (tot en met 21 jaar), ontvang 20%-afslag om by Akademia te studeer. Besoek www.solidariteit.co.za vir die volledige bepalings en voorwaardes.
Lede ontvang ses keer per jaar 'n eksemplaar van Solidariteit Tydskrif waarin kwessies in die wêreld van werk asook die Beweging se werksaamhede gedek word.
Begrafnisvoordeel deur Martin's of Avbob*
'n Gehaltebegrafnis word aan elke lid en sy of haar huweliksmaat verskaf. Dit sluit 'n kis van hoë gehalte asook die begrafnisdiens in.
In die geval van 'n verassing word 'n kis en ondernemingsdiens voorsien.
'n Begrafnis vir die lid se afhanklike kinders onder die ouderdom van 21 jaar word voorsien en is van dieselfde gehalte as dié vir volwassenes.
Die gade kan aansoek doen om aan te bly as lid ná afsterwe van die hooflid.
Die las van begrafnisreëlings word verlig deurdat Solidariteit en Martin's of Avbob al die reëlings tref.
'n Korting van 10% op grafstene is met Martin's en Avbob beding.
Die ondernemersdiens word slegs deur Martin's of Avbob hanteer. Indien van enige ander ondernemer se dienste gebruik gemaak word, sal Solidariteit slegs R500 uitbetaal ten opsigte van begrafnisuitgawes (bepalings en voorwaardes geld)
Bykomende kontantbetalings wat deel vorm van Solidariteit se begrafnisvoordeel:
'n Kontantbedrag van R3 600 word by afsterwe van 'n opbetaalde lid aan die huweliksmaat of afhanklike kinders beskikbaar gestel.
'n Bedrag van R2 400 word aan 'n lid wat volle ledegeld betaal, beskikbaar gestel as 'n huweliksmaat te sterwe kom.
Kontantbetalings aan 'n volle lid by die afsterwe van kinders behels die volgende: Vir kinders tussen 15 en onder 20 jaar, 'n bedrag van R1 800 en vir kinders jonger as 14 jaar 'n bedrag van R1 200.
Kontantbetalings wissel as beide die man en vrou lid van Solidariteit is.
Eise moet binne 6 maande ingedien word.
Lede van Solidariteit (asook lede van Helpende Hand en AfriForum) ontvang 20%-afslag op verblyf by Kokoriba Natuurreservaat (Brits), en Santana Beach Holiday Resort (Margate). Besoek www.vakansievoordeel.co.za vir die bepalings en voorwaardes.